Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 2 Pv 543/14/6601	Banská Bystrica, 10.2.2015
EEČ : 2-45-51-2015

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
vedené na tom skutkovom základe, že dňa 17.09.2014 v čase o 19:20 hod. v predajni č. 11-126 XXXXX Europa, na Troskách č. 25, XXXXX si počas nakupovania na predajnej ploche vložil pod svoju bundu 1 kus bánovecké korbáčiky v hodnote 1,19 eur, 1 kus oravská slanina v hodnote 2,10 eur, jeden kus seamorga v hodnote 2,59 eur, a s týmto tovarom prešiel cez pokladničnú zónu bez toho, aby za tento tovar riadne zaplatil, následne bol pristihnutý pracovníkom bezpečnostnej služby, a týmto svojím konaním spôsobil pre právnickú osobu XXXXX Slovensko, spotrebné družstvo, IČO: 00500674, so sídlom Ivánska cesta 12, Bratislava škodu 5,90 eur, a za obdobný čin bol dňa 22.06.2014 postihnutý blokom na pokutu nezapletnú na mieste, č. 16033357 

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:

Uznesením povereného príslušníka Obvodného oddelenia Policajného zboru XXXXX - západ zo dňa 06.11.2014 bolo podľa § 199 ods. 1 Trestného poriadku rozhodnuté o začatí trestného stíhania a súčasne podľa § 206 ods. 1 Trestného poriadku o vznesení obvinenia osobe XXXXX, narodený XXXXX, bytom XXXXX, XXXXX pre prečin krádeže podľa § 212 ods. 2 písm. f) Trestného zákona, ktorý sa stal na tom skutkovom základe ako je uvedené vo výrokovej časti tohto uznesenia.      

V predmetnej veci bolo vykonané skrátené vyšetrovanie, v rámci ktorého boli vypočutí splnomocnený zástupca poškodeného XXXXX, svedok XXXXX a boli zabezpečené potrebné listinné dôkazy. 

Okrem iných listinných dôkazov bol do vyšetrovacieho spisu zabezpečený aj úmrtný list z knihy úmrtí matričného úradu XXXXX, z ktorého vyplýva, že obvinený XXXXX, narodený XXXXX XXXXX, trvale bytom XXXXX, XXXXX dňa 30.11.2014 zomrel v Banskej Bystrici. 

Podľa § 215 ods. 1 písm. d) Trestného poriadku prokurátor zastaví trestné stíhanie ak je trestné stíhanie neprípustné podľa § 9 Trestného poriadku. 

Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.  

Vzhľadom na skutočnosť, že obvinený XXXXX dňa 30.11.2014 zomrel bolo s prihliadnutím na vyššie citované zákonné ustanovenia potrebné vo veci rozhodnúť tak, ako je uvedené vo výrokovej časť tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Marcela Kováčová
prokurátorka